open-index/open-wikipedia-markdown huggingface dataset:
Μπενβενούτο Τσελίνι

Ο **Μπενβενούτο Τσελίνι** (ιταλικά: *Benvenuto Cellini*, 3 Νοεμβρίου 1500 – 13 Φεβρουαρίου 1571) ήταν Ιταλός χρυσοχόος, γλύπτης, ζωγράφος, σχεδιαστής, στρατιώτης και μουσικός, ο οποίος έγραψε επίσης μία διάσημη αυτοβιογραφία. Πολλά έργα του εκτιμήθηκαν και του χάρισαν μεγάλη φήμη, όπως το τεραστίων διαστάσεων γλυπτό, που απεικονίζει τον Περσέα να κρατά το κεφάλι της Μέδουσας και κοσμεί την Πιάτσα ντε λα Σινιορία της Φλωρεντίας. Αναγνωρίζεται ως ένας από τους χαρακτηριστικότερους εκπροσώπους της Ιταλικής Αναγέννησης, όχι μόνο για το έργο του αλλά και για τον τρόπο με τον οποίο έδειχνε να απολαμβάνει τη ζωή.

Παρά το γεγονός ότι πιθανότατα μολύνθηκε από σύφιλη, αλλά και το ότι ορισμένοι πλούσιοι επιχειρηματίες της εποχής επιχείρησαν ανεπιτυχώς να τον δολοφονήσουν, ο Τσελίνι πέθανε διάσημος σε ιδιαίτερα μεγάλη για την εποχή ηλικία, 71 ετών. Ο τάφος του βρίσκεται στη Βασιλική του Ευαγγελισμού, στη Φλωρεντία.

Περίφημη είναι η αυτοβιογραφία του, που αποκαλύπτει τον εριστικό του χαρακτήρα, την περιπετειώδη του διάθεση και την μεγάλη ιδέα που είχε για τον εαυτό του (*La vita di Benvenuto di Maestro Giovanni Cellini, Fiorentino, scritta per lui medesimo*) ― ελλην. μετάφρ. Γ.Λεωτσάκος, "ΑΓΡΑ"

Ο γλύπτης είναι ο ήρωας της όπερας του Εκτόρ Μπερλιόζ *Benvenuto Cellini* (1838)


File:Nymphe_de_Fontainebleau.jpg|*Η νύμφη του Φονταινεμπλώ*, 1542, Παρίσι, Μουσείο του Λούβρου   
File:Saliera.png|*La Saliera (Η Αλατιέρα) *, 1540-1543, Βιέννη, Μουσείο Ιστορίας της Τέχνης
File:Benvenuto_cellini,_modellino_per_la_tesa_di_medusa,_1545-50_ca..JPG|*πρόπλασμα για το κεφάλι της Μέδουσας*, 1545-50, Λονδίνο, Μουσείο Βικτωρίας και Αλβέρτου
File:Perseus_Cellini_Loggia_dei_Lanzi_2005_09_13.jpg|*Ο Περσέας με το κεφάλι της Μέδουσας*, 1545–54, Φλωρεντία, Loggia dei Lanzi
File:Bronzetto_perseo_cellini.jpg|*Ο Περσέας ελευθερώνει την Ανδρομέδα* (στην βάση του προηγούμενου)
File:BasílicaElEscorialCrucifijo.jpg|*Εσταυρωμένος*, 1556-1562, Εσκοριάλ, Monastero di San Lorenzo 
File:Benvenuto_cellini_e_aiuti,_ritratto_di_cosimo_I_de'_medici_01.JPG|*Κόζιμο Α΄ των Μεδίκων*, Φλωρεντία, Μουσείο Μπαρτζέλλο


## Παραπομπές


## Εξωτερικοί σύνδεσμοι

Κατηγορία:Ιταλοί ζωγράφοι του 16ου αιώνα
Κατηγορία:Ιταλοί γλύπτες
Κατηγορία:Ζωγράφοι της Αναγέννησης
Κατηγορία:Γλύπτες της Αναγέννησης
Κατηγορία:Μανιεριστές ζωγράφοι
Κατηγορία:Ιταλοί αυτοβιογράφοι
Κατηγορία:ΛΟΑΤ Χριστιανοί
Φαιοχρωμοκύττωμα

Το **φαιοχρωμοκύττωμα** είναι ενδοκρινικός όγκος του συμπαθητικού νευρικού συστήματος που εντοπίζεται στη μυελώδη μοίρα των επινεφριδίων. Η ονομασία του προτάθηκε από τον Ludwig Pick το 1912 λόγω του "φαιού χρώματος" που έπαιρναν τα κύτταρα του όγκου όταν εκθέτονταν σε άλατα χρωμίου. Το φαιοχρωμοκύττωμα είναι πολύ ενδιαφέρων όγκος που εμφανίζεται με ποικίλη, και ορισμένες φορές δραματική, κλινική έκφραση, ώστε συχνά να ονομάζεται "ο μεγάλος μιμητής" ή και "το σύνδρομο του πανικού".

## Συχνότητα
Πρόκειται για εξαιρετικά σπάνιο όγκο (0.1-0.2% του πληθυσμού των υπερτασικών ή λιγότερες από μία νέες περιπτώσεις ανά 10.000 υπερτασικούς ανά έτος). Ωστόσο, επειδή αν δε διαγνωστεί μπορεί να προκαλέσει ακόμη και θάνατο είναι σκόπιμο να μπει η υπόνοια της διάγνωσης από τον εξετάζοντα γιατρό.

## Συμπτώματα
Αυτοί οι όγκοι εκκρίνουν κατεχολαμίνες (π.χ. επινεφρίνη). Τα συμπτώματα του φαιοχρωμοκυτώματος παρουσιάζουν μεγάλη ποικιλία και συχνά είναι εντυπωσιακά. Τα συνηθέστερα από αυτά είναι ο πονοκέφαλος (κεφαλαλγία), η εφίδρωση και το αίσθημα παλμών (*φτερουγίσματα*). Πάνω από το 90% των ασθενών είναι υπερτασικοί.

Ορισμένες φορές συνυπάρχουν εξάψεις, τρόμος, ανησυχία και νευρικότητα που δυσκολεύουν τη διάγνωση της ασθένειας.

## Διάγνωση
Για τη διάγνωση της ασθένειας, η εξέταση που προτιμάται είναι η μέτρηση των μετανεφρινών σε ένα τυχαίο δείγμα ούρων. Στη συνέχεια χρησιμοποιείται η αξονική ή η μαγνητική τομογραφία για την εντόπιση του φαιοχρωμοκυττώματος.

## Θεραπεία
Η μόνη ριζική θεραπεία είναι η χειρουργική εκτομή του όγκου. Μετά από επιτυχή εγχείρηση οι ασθενείς υποβάλλονται σε μακροχρόνια παρακολούθηση.

## Ο κανόνας του 10%
Το φαιοχρωμοκύτωμα καλείται ορισμένες φορές ως "όγκος 10%" γιατί:
* το 10% των περιπτώσεων εμφανίζεται σε εξωεπινεφριδιακά παραγάγγλια
* το 10% βρίσκεται εκτός της κοιλιάς
* το 10% αφορά πολλαπλές εστίες
* το 10% είναι αμφοτερόπλευρο (και στα δύο επινεφρίδια)
* σε περίπου 10% των περιπτώσεων δεν υπάρχει υπέρταση
* το 10% ανευρίσκεται σε παιδιά
* στο 10% είναι κακοήθης όγκος
* περίπου το 10% υπάγεται σε οικογενές σύνδρομο (κληρονομικότητα)

## Βιβλιογραφία
* McPhee, "*Παθολογική φυσιολογία*", ιατρικές εκδόσεις Λίτσας, 2η έκδοση, 2000. ISBN 960-372-035-6
* Davidson's "*Παθολογία*", ιατρικές εκδόσεις Π.Χ.Πασχαλίδης, 19η έκδοση, 2005.

Κατηγορία:Νευρολογικές παθήσεις
Νικόλαος Τραχανιώτης

Ο κόμης **Νικόλαος Τραχανιώτης** ή *Ταρχανιώτης* έζησε στην Κέρκυρα στα τέλη του 14ου - αρχές 15ου αι. 

Με τη διαθήκη του κληροδότησε στο Ιερό Τάγμα των 32 ιερέων της πόλης της Κέρκυρας τους ναούς του *Αγίου Νικολάου* στην *Παλαιόπολη* και της Υπεραγίας Θεοτόκου Καστανέας. 

Στο ναό του Αγίου Νικολάου εγκαταβίωσε κατά τα τελευταία έτη της ηλικίας του ο Γεώργιος Φραντζής ή Σφραντζής με τη σύζυγό του, όπου και συνέγραψε με την προτροπή κάποιων Κερκυραίων το γνωστό Χρονικό της Αλώσεως. Ο ναός έκτοτε έμεινε γνωστός ως Άγιος Νικόλαος του Φραντζή. Αξιοσημείωτος είναι ο προσδιορισμός του ναού ως Άγιος Νικόλαος στην Παλαιόπολη ή του Τραχανιώτη ή του Φραντζή και η κατίσχυση του ονόματος της αριστερής μονής του Αγίου Παντελεήμονα, απ’ όπου και το μετέπειτα «Αγροκήπιο του Αγίου Παντελεήμονος», που παραχωρήθηκε στη βασιλική οικογένεια της Ελλάδας και είναι γνωστό σήμερα ως ‘Mon Repos’.

Τραχανιωτης Νικολαος
Αρδηττός

thumb|right|280px|Ο Λόφος Αρδηττού. Αθήνα

**Αρδηττός** ή **Λόφος Αρδηττού** ονομάζεται ο λόφος της Αθήνας που βρίσκεται ανατολικά του Ιλισού και αντικρυστά από τον Λόφο Άγρας. Ανάμεσα στους πρόποδες των δύο βρίσκεται το Παναθηναϊκό Στάδιο.

Μέρος του Αρδηττού ήταν ιδιοκτησία της οικογένειας του αείμνηστου Εμμανουήλ Ξανθάκη Γενικού Γραμματέα και ιδρυτή  της Συνομοσπονδίας εργατών Ελλάδος, όπου το έκανε δωρεά στο Ελληνικό Κράτος. 

Έλαβε το όνομά του από τον αρχαίο επώνυμο ήρωα της Αττικής Αρδήττη όταν σ' αυτό το χώρο συμφιλίωσε τους κατοίκους της Αττικής με όρκο. Ο Αρδηττός έχει ύψος περίπου 235 μέτρα και στην αρχαιότητα περιλαμβανόταν στο δήμο «Άγραι» όπως έτσι ονομάζονταν όλη η πέραν του Ιλισού περιοχή και ίσως να πρόκειται για τον παλαιότερα λεγόμενο *Ελικώνα* (να μην συγχέεται με τον Λόφο Ελικώνα στο Γαλάτσι).

Κάτω από τον πευκόφυτο αυτό λόφο οι αρχαίοι Αθηναίοι δικαστές, μετά την εκλογή τους, και σε ανάμνηση του παλαιού γεγονότος, ορκίζονταν δημόσια, στο όνομα του Δία, του Απόλλωνα και της Δήμητρας, τον «ηλιαστικόν» λεγόμενο όρκο, κατά τον οποίο θα έκριναν σύμφωνα με το νόμο και «*εν πάση δικαιοσύνη*». Σ' αυτόν δε το χώρο τελούνταν επίσης και τα λεγόμενα Μικρά Ελευσίνια μυστήρια.

Πολύ αργότερα ο Ηρώδης ο Αττικός μετά την αποπεράτωση του Παναθηναϊκού Σταδίου ανήγειρε στη κορυφή του εν λόγω λόφου μικρό ναό προς τιμή της θεάς Τύχης, του οποίου τα λείψανα διακρίνονται ακόμη και σήμερα, ενώ επιπρόσθετα έστησε εκεί και χρυσελαφάντινο άγαλμά της. Ο ναός αυτός αναφέρεται από τον Ντόνγουελ και σημειώνεται και στο σχέδιο του Βέελερ.

Με μέριμνα της Επιτροπής των Ολυμπιακών Αγώνων του 1896 έγινε περίφραξη με κιγκλίδωμα του τάφου του Ηρώδη του Αττικού που πέθανε το 179 μ.Χ. και ο οποίος βρίσκεται επί της κορυφής του Αρδηττού ακριβώς πίσω από το στάδιο. Επί του τάφου του μεγάλου αυτού ευεργέτη της Αθήνας οι Αθηναίοι των χρόνων εκείνων ενέγραψαν το βραχύ πλην όμως περιεκτικό επίγραμμα:

## Πηγές

**Νεώτερον Εγκυκλοπαιδικόν Λεξικόν Ηλίου* τ. 3ος, σ. 478

Αρδηττος
Αρδηττος
Ναυπήγηση δια λογαριασμόν

Η λεγόμενη **ναυπήγηση δια λογαριασμόν** ή *διά λογαριασμόν ναυπήγησις* είναι στη πράξη μια από τις μορφές εντολής έναρξης εργασιών ναυπήγησης πλοίου ή σκάφους.
Στο είδος αυτό της ναυπήγησης, ο ναυπηγός κατόπιν σύμβασης αναλαμβάνει την υποχρέωση, έναντι καθορισμένου τιμήματος, της ναυπήγησης πλοίου κατά τους όρους της σύμβασης και τις υποδείξεις του αντισυμβληθέντα με υλικά όμως του παραγγέλνοντα.

Και η σύμβαση αυτή όπως της ναυπήγησης κατ΄ αποκοπή αποτελεί μίσθωση έργου όπου και εφαρμόζονται, εκτός αντιθέτου συμφωνίας, οι διατάξεις του Αστικού Κώδικα κατά ρητή διάταξη του Κ.Ι.Ν.Δ.. Στη δια λογαριασμό ναυπήγηση τη κυριότητα πλοίου αποκτά πρωτότυπα ο παραγγείλας πλοιοκτήτης αφού αυτό κατασκευάζεται με υλικά δικά του.

Το είδος αυτό της ναυπήγησης απαντάται σπάνια.

## Πηγές
**Εγχειρίδιο Ναυτικού Δικαίου* Α. Ματαράγκα, εκδόσεις Αφοι Λιοντή Πειραιάς.
**Συμβάσεις ναυπήγησης* Σύγχρονο Ναυτιλιακό εγκυκλοπαιδικό λεξικο, εκδόδσεις Θ. Τυρόβολα, Αθήνα.

Κατηγορία:Ναυπηγική
Κατηγορία:Ναυτικό Δίκαιο
Αρίστων ο Κώος

Ο **Αρίστων ο Κώος** ήταν αρχαίος Έλληνας φιλόσοφος του 3ου αιώνα π.Χ.. Καταγόταν από τη  Κω εξ ου και η επονομασία του. Κατατάσσεται στους περιπατητικούς φιλοσόφους της αρχαιότητας και υπήρξε μαθητής του φιλόσοφου Αρίστωνα του Κείου.

## Πηγές
**Νεώτερον Εγκυκλοπαιδικό Λεξικόν Ηλίου* τ.3ος, σ.591

Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Κατηγορία:Αρχαίοι Κώοι
Αρίστων ο Κείος

Ο **Αρίστων ο Κείος** ήταν αρχαίος Έλληνας φιλόσοφος περιπατητικός του 3ου αιώνα π.Χ..

Ήταν διάδοχος του Λύκωνα στη διεύθυνση του Λυκείου, καθώς επίσης και συγγραφέας έργων εξαίρετης καλλιλογίας όπως ο "*Λύκων*", το "*Περί γήρως*" κ.ά. Μεταξύ των μαθητών του Αρίστωνα του Κείου ήταν και ο επίσης περιπατητικός φιλόσοφος Αρίστων ο Κώος.

## Παραπομπές


## Πηγές
* *Νεώτερον Εγκυκλοπαιδικό Λεξικόν Ηλίου* τ.3ος, σ.591

Κατηγορία:Περιπατητικοί φιλόσοφοι
Αρίστων (του Αριστοκλή)

Ο **Αρίστων**, (αρχ. ελλ. Ἀρίστων, θάνατος: 424 π.Χ.)  γιος του Αριστοκλή, (εκ της Ηλιουπόλεως) ήταν ο πατέρας του έλληνα φιλοσόφου Πλάτωνα, του Αδειμάντου, του Γλαύκοντος και της Πωτώνης. Ο θρύλος λέει πως ήταν απόγονος του Κόδρου, αρχαίου βασιλιά των Αθηνών. Ο Διογένης ο Λαέρτιος Σπεύσιππος και άλλων, σχετίζει μία ιστορία όπου *"ο Αρίστων έκανε βίαιο έρωτα στην [[Περικτιόνη]], έπειτα στο άνθος της, και απέτυχε να την κερδίσει"* και ότι *"όταν έπαυσε να προσφέρει βία, ο [[Απόλλων]]ας του εμφανίστηκε σε ένα όνειρο, στο οποίο δεν την κακομεταχειρίστηκε μέχρι που γεννήθηκε το παιδί της"*. Ο Αρίστων πέθανε όταν ο Πλάτωνας ήταν ακόμα αγόρι και τότε η Περικτιόνη παντρεύτηκε τον Πυριλάμπη, ένα φίλο του Αθηναίου πολιτικού, Περικλή. Λέγεται ο Αρίστων ήταν ο πρώτος δάσκαλος του Πλάτωνος στη γυμναστική.

## Παραπομπές


## Πηγές
**Νεώτερον Εγκυκλοπαιδικό Λεξικόν Ηλίου* τ.3ος, σ.591
*Καραβίας, Γρίβας Νικόλαος. Λεξικόν των ενδόξων ανδρών της Ιστορίας των Επιστημών των Αρμάτων της Πολιτικής και των Ωραίων Τεχνών. Εκ της του Παναγίου Τάφου Τυπογραφίας των Χ. Ι. Δημητρίου, και Κ. Ιωαννίδου,1841-1842.ΑΡΒ 3278, σελ.69
Κατηγορία:Αρχαίοι Αθηναίοι
Κατηγορία:Πλάτων
Αρίστων (του Σοφοκλή)

Ο **Αρίστων του Σοφοκλή** θεωρείται νόθος γιος του Σοφοκλή φερόμενος όμως και αυτός ως τραγικός ποιητής.  
Ο Διογένης ο Λαέρτιος μνημονεύει κάποιον Αρίστωνα τραγικό ποιητή, χωρίς όμως το όνομα του πατέρα του. Ο γιος του Σοφοκλή ο νεότερος ήταν επίσης τραγικός ποιητής.

## Παραπομπές


## Πηγές
**Νεώτερον Εγκυκλοπαιδικό Λεξικόν Ηλίου* τ.3ος, σ.591

Κατηγορία:Αρχαίοι Έλληνες τραγικοί ποιητές
Μάκιστος

Ο όρος **Μάκιστος** μπορεί να αναφέρεται:

# Σαμικό (αρχαία πόλη), πόλη της αρχαίας Ηλείας, γνωστή και ως Μάκιστος, Σαμία, Αρήνη.
# Μάκιστος Ηλείας, χωριό του Νομού Ηλείας δημοτικό διαμέρισμα του δήμου Ζαχάρως.
# Μάκιστος (μυθολογία), πρόσωπο της ελληνικής μυθολογίας, οικιστής της Μακίστου.
# Κώστας Μάκιστος (γενν. 1896), Έλληνας λογοτέχνης.

## Δείτε επίσης
* Μάκιστον ή Κανδήλι, όρος της Εύβοιας.

Κατηγορία:Αποσαφηνίσεις ελληνικών τοπωνυμίων
Αρήνη

Με το όνομα *Αρήνη* ήταν γνωστά στην αρχαιότητα πόλη της Ηλείας και μυθική βασίλισσα. 

# Αρήνη πόλη της αρχαίας Ηλείας, γνωστή και σαν Μάκιστος ή Σαμία ή Σαμικό.
# Γυναίκα του Αφαρέα, βασιλιά της Μεσσηνίας, κόρη του Οίβαλου βασιλιά της Πίσας, και μητέρα του Ίδα και του Λυγκέα.

## Παραπομπές


Κατηγορία:Αρχαίοι Ηλείοι
Κατηγορία:Πρόσωπα της ελληνικής μυθολογίας
Ο Άγγλος ασθενής (ταινία)

***Ο Άγγλος ασθενής*** (αγγλ.:*The English Patient*) είναι ταινία του 1996, διασκευασμένη από το ομώνυμο μυθιστόρημα του Μάικλ Οντάατζε. Η ταινία, σε σκηνοθεσία Άντονι Μιγκέλα, κέρδισε εννιά βραβεία Όσκαρ (Καλύτερης Ταινίας, Σκηνοθεσίας, Β΄ Γυναικείου Ρόλου – Ζιλιέτ Μπινός, Φωτογραφίας, Μοντάζ, Σκηνικών, Κοστουμιών, Ήχου και Μουσικής) και δύο Χρυσές Σφαίρες (Καλύτερης Δραματικής Ταινίας και Καλύτερης Μουσικής). Ο Οντάατζε βρισκόταν σε συνεργασία με τους παραγωγούς και τον σκηνοθέτη της ταινίας, για να διαφυλάξει το καλλιτεχνικό του όραμα και δήλωσε ότι ήταν ιδιαίτερα χαρούμενος με τη διασκευή της ταινίας.

## Υπόθεση
Στις αρχές του 1930, η ταινία περιγράφει την ιστορία του κόμη Almasy, ενός Ούγγρου χαρτογράφου, τον οποίο προσέλαβε η Βασιλική Γεωγραφική Εταιρεία προκειμένου να χαρτογραφήσει τις τεράστιες εκτάσεις της ερήμου Σαχάρας με τη βοήθεια άλλων εθελοντών εργαζομένων. Καθώς ο Β΄ Παγκόσμιος Πόλεμος βρίσκεται επί θύραις, ο Almasy εισέρχεται στον κόσμο του έρωτα, της προδοσίας και της πολιτικής, έναν κόσμο που (ξανα)ζωντανεύει με μια σειρά απο flashbacks, καθώς ο Almasy βρίσκεται στο νεκρικό του κρεβάτι, με πολύ σοβαρά εγκαύματα σε όλο του το σώμα, έπειτα απο τη συντριβή του αεροπλάνου του.

## Διανομή Ρόλων
* Ρέιφ Φάινς - Κόμης Laszlo de Almásy
* Ζιλιέτ Μπινός - Χάνα
* Κριστίν Σκοτ Τόμας - Καταρίνε Κλίφτον
* Γουίλεμ Νταφόε - David Caravaggio
* Ναβίν Άντριους - Lt. Kip Singh
* Κόλιν Φερθ - Geoffrey Clifton
* Κέβιν Γουάιτλι - Sgt. Hardy
* Γιούργκεν Πρόχνοβ - Major Müller

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1990
Κατηγορία:Όσκαρ Καλύτερης Ταινίας
Κατηγορία:Ταινίες του 1996
Κατηγορία:Ταινίες παραγωγής Miramax Films
Κατηγορία:Αμερικανικές αισθηματικές δραματικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Ιταλόφωνες ταινίες
Κατηγορία:Αισθηματικές επικές ταινίες
Κατηγορία:Αισθηματικές πολεμικές ταινίες
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Βρετανικές επικές ταινίες
Κατηγορία:Ταινίες βασισμένες σε καναδικά μυθιστορήματα
Κατηγορία:Ταινίες γυρισμένες στην Τυνησία
Κατηγορία:Ταινίες τοποθετημένες στην Ιταλία
Κατηγορία:Ταινίες με θέμα την αναπηρία
Κατηγορία:Χρυσή Σφαίρα Καλύτερης Ταινίας (Δράμα)
Αρίστυλλος

Με το όνομα **Αρίστυλλος** φέρονταν στην αρχαιότητα δύο επιφανείς Έλληνες οι:

* Αρίστυλλος ο Αθηναίος (ποιητής), και
* Αρίστυλλος ο Σάμιος (αστρονόμος)

* Προς τιμή του δεύτερου φέρεται κρατήρας στη Σελήνη.

Κατηγορία:Αποσαφηνίσεις ονομάτων
Δήμος Αγίων Αναργύρων Καστοριάς

Ο **δήμος Αγίων Αναργύρων ** ήταν δήμος του νομού Καστοριάς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Καστοριάς. Βρισκόταν στο ανατολικό τμήμα του νομού. Πήρε την ονομασία του από τη Μονή Αγίων Αναργύρων που βρίσκεται στα όριά του. Καταλάμβανε έκταση 97.340 στρεμμάτων και είχε (πραγματικό) πληθυσμό  2.845 κατοίκους. Έδρα του ήταν η Κορησός.  

## Διαίρεση
Στο δήμο περιλαμβάνονταν τα εξής 4 δημοτικά διαμερίσματα:
: ** [[Δημοτικό διαμέρισμα Κορησού Καστοριάς|Δ.δ. Κορησού]] **
::* η Κορησός
::* ο Άγιος Νικόλαος
: ** [[Δημοτικό διαμέρισμα Βασιλειάδος Καστοριάς|Δ.δ. Βασιλειάδος]] **
::* η Βασιλειάς
::* η Αγία Παρασκευή
::* η Βέργα
: ** Δ.δ. Λιθιάς ** -- η Λιθιά
: ** [[Δημοτικό διαμέρισμα Μελισσοτόπου Καστοριάς|Δ.δ. Μελισσοτόπου]] **
::* ο Μελισσότοπος
::* η Μονή Αγίων Αναργύρων
::* ο Σταυροπόταμος

## Εξωτερικοί σύνδεσμοι
* Στοιχεία για τον δήμο Αγίων Αναργύρων από το Υπουργείο Εσωτερικών 

Αγιων Αναργυρων
Αρίστυλλος ο Αθηναίος

Ο **Αρίστυλλος ο Αθηναίος** ήταν ποιητής στην αρχαία Αθήνα. Άκμασε στη ίδια εποχή με τον Αριστοφάνη.

Για το έργο του δεν είναι τίποτα γνωστό, πιθανολογείται εντούτοις ότι ήταν αντίπαλος του Αριστοφάνη ή ότι τον διακωμωδούσε έντονα. Αυτό συμπεραίνεται από το γεγονός ότι ο Αριστοφάνης τον αποκαλούσε «αισχρολόγο» και «ασωτεύοντα»

## Πηγές
**Νεώτερον Εγκυκλοπαιδικόν Λεξικόν Ηλίου* τ.3ος, σ.591.

Κατηγορία:Αρχαίοι Έλληνες ποιητές
Κατηγορία:Αρχαίοι Αθηναίοι
Σημαία της Γκαγκαουζίας

Η **σημαία της [[Γκαγκαουζία|Γκαγκαουζίας]]** είναι σημαία της δημοκρατίας από την εποχή της κατάρρευσης της ΕΣΣΔ το 1991 με ελαφρώς διαφορετικά χρώματα και χωρίς αστέρια ή λευκή, παρ' όλο που αυτά τα σύμβολα χρησιμοποιήθηκαν στη σημαία σε διαφορετικές περιστάσεις στο παρελθόν.

Με βάση τη νομοθεσία της Γκαγκαουζίας, επιτρέπεται η μη κυβερνητική (π.χ. εμπορική, προσωπική) χρήση της απλουστευμένης έκδοσης της σημαίας, χωρίς να έχει αστέρια και να είναι λευκή. Για χρήση από την κυβέρνηση, μόνο η κρατική σημαία είναι νόμιμη.

## Βλέπε επίσης
* Γκαγκαουζία
* Γκαγκαουζία
* Γκαγκαουζική γλώσσα
* Έμβλημα της Γκαγκαουζίας

## Εξωτερικοί σύνδεσμοι
* (Flaggen Gagausien) 
* Γκαγκαουζία (Μολδαβία)

Κατηγορία:Γκαγκαουζία
Γκαγκαουζία
Έμβλημα της Γκαγκαουζίας

Το **έμβλημα της [[Γκαγκαουζία|Γκαγκαουζίας]]** περιγράφεται στο άρθρο 13.3 του Οργανικού Νόμου της Γκαγκαουζίας.

Σύμφωνα με αυτόν, αποτελείται από έναν θυρεό, με έναν κίτρινο ανατέλλοντα ήλιο (ημικύκλιο) μέσα στο κάτω μέρος του, σε φόντο λευκό.

Τα εθνικά κοσμήματα είναι τοποθετημένα συμμετρικά σε κάθε πλευρά του θυρεού.

Ο θυρεός πλαισιώνεται από χρυσά καρφιά, τα οποία τα ίδια περιβάλλονται από ένα συμβολισμό της σημαίας της Γκαγκαουζίας.

Στο κάτω μέρος του, πέρα από τα όρια του θυρεού, βρίσκουμε το σύμβολο των φύλλων της αμπέλου και τα σταφύλια.

Στο πάνω μέρος του θυρεού βρίσκονται τρία πεντάκτινα αστέρια χρώματος χρυσού που δημιουργούν ένα ισόπλευρο τρίγωνο.

## Παραπομπές


## Βλέπε επίσης
* Γκαγκαουζία
* Γκαγκαούζοι
* Γκαγκαουζική γλώσσα
* Σημαία της Γκαγκαουζίας

Κατηγορία:Γκαγκαουζία
Πολιτικό σκάνδαλο

Ως **πολιτικό σκάνδαλο** εννοείται εκείνο το είδος σκανδάλου στο οποίο αξιωματούχοι μιας κυβέρνησης ή πολιτικοί εμπλέκονται σε διάφορες παράνομες, διεφθαρμένες ή ανήθικες πρακτικές. Στο πολιτικό σκάνδαλο είναι πιθανό να εμπλέκεται κάποια παράβαση ή παραβάσεις δικαίου, ενώ ορισμένα σκάνδαλα είναι κατ' ουσίαν σεξουαλικά, στα οποία εμπλέκεται κάποιος πολιτικός.

## Κατάλογος πολιτικών σκανδάλων ανά χώρα
* Αμερικανικά πολιτικά σκάνδαλα 
* Βελγικά πολιτικά σκάνδαλα
* Βρετανικά πολιτικά σκάνδαλα
* Χιλιανά πολιτικά σκάνδαλα
* Γαλλικά πολιτικά σκάνδαλα
* Γερμανικά πολιτικά σκάνδαλα
* Ινδικά πολιτικά σκάνδαλα
* Ιρλανδικά πολιτικά σκάνδαλα
* Ιταλικά πολιτικά σκάνδαλα
* Ελληνικά πολιτικά σκάνδαλα

## Βλ. επίσης
* Ηθικός πανικός
* Πολιτική διαφθορά
Όσκαρ διεθνούς ταινίας μεγάλου μήκους

Το βραβείο **Όσκαρ Καλύτερης Διεθνούς Ταινίας** (Αγγλική γλώσσα: *Academy Award for Best International Feature Film*),γνωστό ως **Όσκαρ Καλύτερης Ξενόγλωσσης Ταινίας** πριν απο το 2020, είναι ένα από τα βραβεία Όσκαρ που δίνονται ετήσια στο Λος Άντζελες από την Αμερικανική Ακαδημία Κινηματογράφου και Επιστημών (Academy of Motion Picture Arts and Sciences). Απονέμεται σε ταινίες μεγάλου μήκους που έχουν παραχθεί εκτός των Η.Π.Α. και που δεν περιλαμβάνουν μεγάλο αριθμό αγγλικών διαλόγων γενικά.

## Νικητές

## [[Μίχαελ Χάνεκε]]<nowiki/>Βραβεία και υποψηφιότητες ανά χώρα

^Οι χώρες αυτές δεν υπάρχουν πια

^^Η υποψηφιότητα της ταινίας ακυρώθηκε λόγω παραβίασης των όρων συμμετοχής της Ακαδημίας

## Παραπομπές


## Εξωτερικές πηγές
Επίσημοι Όροι Ακαδημίας 

Κατηγορία:Όσκαρ Καλύτερης Διεθνούς Ταινίας
Κατηγορία:Βραβεία Όσκαρ
Χρήστος Ζαχόπουλος

Ο **Χρήστος Ζαχόπουλος** είναι πρώην γενικός γραμματέας του Υπουργείου Πολιτισμού επί κυβερνήσεως Νέας Δημοκρατίας κατά την περίοδο 2004-2007. Κατά το ίδιο διάστημα ήταν επίσης *[[ex officio]]* (λόγω των καθηκόντων του) πρόεδρος του Κεντρικού Αρχαιολογικού Συμβουλίου. 
## Βιογραφικό
Γεννήθηκε στις 16 Οκτωβρίου του 1953 στη Θεσσαλονίκη και φοίτησε στο Τμήμα Αρχαιολογίας και Ιστορίας της Τέχνης του ΑΠΘ. Υπηρέτησε ως καθηγητής μέσης εκπαίδευσης κατά την περίοδο 1977-1997. Συνδέθηκε με προσωπική φιλία με τον πρώην πρωθυπουργό Κώστα Καραμανλή και τη γυναίκα του, Νατάσα. Το 1997, με την ανάληψη της προεδρίας του κόμματος από τον Κ. Καραμανλή, έγινε σύμβουλος Πολιτικού Σχεδιασμού στο κόμμα της Νέας Δημοκρατίας, μέχρι το 2000. Έλαβε θέση αντιπροέδρου στη μη κερδοσκοπική εταιρία «Ανέμη» που ίδρυσε η Νατάσα Καραμανλή. Ανέλαβε τη θέση του Γενικού Γραμματέα του Υπουργείου Πολιτισμού το 2004 με υπουργό τον ίδιο τον Πρωθυπουργό και αργότερα τον Γιώργο Βουλγαράκη και τον Μιχάλη Λιάπη, διατηρώντας ο ίδιος τη θέση του. 

Ο Χρήστος Ζαχόπουλος υπέβαλε την παραίτησή του από τη θέση του γενικού γραμματέα στις 19 Δεκεμβρίου του 2007 επικαλούμενος λόγους υγείας και την επόμενη, στις 20, προέβη σε απόπειρα αυτοκτονίας, οπότε και υπέστη βαριές κακώσεις. Οι λόγοι που τον οδήγησαν εκεί δεν έχουν εξακριβωθεί πλήρως και από τον Ιανουάριο του 2008 διενεργήθηκε ανάκριση, επειδή σύμφωνα με το κατηγορητήριο ο Ζαχόπουλος είχε πέσει θύμα εκβιασμού και λόγω αυτού οδηγήθηκε στην απόπειρα. Πιο συγκεκριμένα, υποστήριξε ότι η πρώην ερωμένη και γραμματέας του Εύη Τσέκου του ζήτησε 200.000 ευρώ ώστε να μη δημοσιεύσει DVD με ερωτικό περιέχομενο με προσωπικές τους στιγμές και για να την επαναπροσλάβει στη θέση της. 

Κατηγορούμενοι επίσης στην υπόθεση ήταν ο Θέμος Αναστασιάδης, εκδότης της εφημερίδας Πρώτο Θέμα, ο οποίος υπέκλεψε το DVD το οποίο έδωσε η Εύη Τσέκου στην εφημερίδα και το παρέδωσε στο γραφείο Τύπου του πρωθυπουργού, ο Γιάννης Μακρυγιάννης, δημοσιογράφος της εφημερίδας Πρώτο Θέμα που ήταν παρών στην επίσκεψη της Τσέκου στα γραφεία της εφημερίδας και ο Χρήστος Νικολουτσόπουλος, εργατολόγος, που συνόδευε την Εύη Τσέκου στα γραφεία της εφημερίδας. Τον Οκτώβριο του 2009 ο Θέμος Αναστασιάδης καταδικάστηκε σε 19 μήνες φυλάκιση με αναστολή για δημοσίευση φωτογραφιών στην εφημερίδα «Πρώτο Θέμα» που παρουσίαζαν τον Χρήστο Ζαχόπουλο σε προσωπικές στιγμές. Στην συνέχεια τον Απρίλιο 2013 έγινε έφεση και το Τριμελές Εφετείο αποφάσισε ομόφωνα την αθώωση του Θέμου Αναστασιάδη για παραβίαση προσωπικών δεδομένων και οι υπόλοιποι εμπλεκόμενοι της υπόθεσης αθωώθηκαν.

## Παραπομπές


## Πηγές
* Η πολιτική πορεία του Χρήστου Ζαχόπουλου, εφημερίδα «Μακεδονία», 21 Δεκεμβρίου 2007.
* 9+1 κενά στο σενάριο, εφημερίδα «Μακεδονία», 20 Ιανουαρίου 2008.

Κατηγορία:Ελληνικά πολιτικά σκάνδαλα
Κατηγορία:Υπουργείο Πολιτισμού
Κατηγορία:Έλληνες Γενικοί Γραμματείς
Υδρόγειος της Ειρήνης

μικρογραφία|250x250εσ
Η **Υδρόγειος της Ειρήνης** είναι μνημειακό σύμβολο.

Πρόκειται για ειδικό μεταλλικό σύμπλεγμα (τεχνούργημα) διαμέτρου έξι μέτρων, που απεικονίζει την Υδρόγειο σφαίρα με τους μεσημβρινούς και παράλληλους επί των οποίων και φέρονται κλαδιά και φύλλα ελαίας και έξι στεφάνια.

Τα στεφάνια συμβολίζουν τις ηπείρους, τα κλαδιά ελιάς την ελπίδα για ειρήνη και τα φύλλα τις σημαίες των χωρών που έχουν λάβει μέρος σε Ολυμπιακούς Αγώνες. 

Με το έργο αυτό, έργο του γλύπτη Νίκου Γιώργου Παπουτσίδη, τοποθετημένο σε μαύρο γρανιτένιο πυραμιδοειδές βάθρο, χαιρέτησε η Αθήνα την είσοδο της 3ης χιλιετίας, το 2001. Βρίσκεται προ της κυρίας εισόδου των εγκαταστάσεων του πολιτιστικού κέντρου της Τεχνόπολης (πρώην φωταερίου) στη συνοικία Γκάζι. 

Η ανέγερση και η αποκάλυψη αυτού έγινε επί δημαρχίας Δ. Αβραμόπουλου. 

## Βιβλιογραφία

* Αντωνοπούλου Ζ., (2003), *Τα γλυπτά της Αθήνας, Υπαίθρια Γλυπτική 1834-2004*, Ποταμός

## Παραπομπές

Κατηγορία:Μνημεία της Αθήνας
Mark II

Το **Mark IΙ** ήταν ένα άρμα μάχης του Ηνωμένου Βασιλείου της εποχής του Α΄ Παγκοσμίου Πόλεμου. Επρόκειτο για μια βελτίωση του τανκ Mark I, χωρίς το τιμόνι (επειδή δεν εξυπηρετούσε καθόλου στην οδήγηση) και με στενότερο πύργο και φαρδύτερες ερπύστριες. Η σημαντικότερη διαφορά ήταν ότι ο τύπος αυτός δεν ήταν προορισμένος για να πάρει μέρος σε μάχες, αλλά το χρησιμοποιούσαν ειδικά για εκπαιδευτικό άρμα. Εκ τούτου δεν είχε θωράκιση. Για κάθε ενδεχόμενο είχε όμως ειδικές οπές ανάρτησης προαιρετικής θωράκισης.

Σε καιρό ανάγκης χρησιμοποιήθηκαν τον Απρίλιο του 1917 45 ή 50 άρματα στη Γαλλία, τα οποία όμως δεν είχαν θωράκιση.

## Σήμερα
Σήμερα υπάρχει ένα τανκς Mark II, ο λεγόμενος *ιπτάμενος Σκοτσέζος* (αγγλ. *The Flying Scotsman*) στο πολεμικό Μουσείο Αρμάτων *Bovington Tank Museum*.
Είχε πάρει μέρος στη μάχη του Arras τον Απρίλιο του 1917 και φέρει ως σήμερα ζημιές που έπαθε στη μάχη.

## Βιβλιογραφία
* David Fletcher: *Landships - British Tanks in the First World War*, HMSO 1984, ISBN 0-11-290409-2

Κατηγορία:Βρετανικά άρματα μάχης
Mark III

Το **Mark III** ήταν άρμα μάχης του Ηνωμένου Βασιλείου που έλαβε μέρος στον Α'&nbsp;Παγκόσμιο Πόλεμο. Ήταν βελτιωμένη έκδοση των προηγουμένων τύπων  Mark I και&nbsp;II. Παρόμοια με το Mark&nbsp;II που ήταν εκπαιδευτικό, το Mark&nbsp;IIΙ δεν είχε θωράκιση από ατσάλι και γι'αυτό ήταν σχεδόν απροστάτευτο, αφού οι σφαίρες των πολυβόλων μπορούσαν να το διατρυπήσουν. Συνολικά κατασκευάστηκαν στις αρχές του 1917 50 άρματα (25 «*Male*», 25 «*Female*»), τα οποία όμως δεν χρησιμοποιήθηκαν σε μάχες και αποσύρθηκαν τον καιρό του δεύτερου παγκοσμίου.
## Βιβλιογραφία
* David Fletcher: *Landships - British Tanks in the First World War*, HMSO 1984, ISBN 0-11-290409-2

Κατηγορία:Βρετανικά άρματα μάχης
Βασιλική (αποσαφήνιση)

Η ονομασία **Βασιλική** μπορεί να αφορά τα εξής λήμματα:

## Όνομα
Το όνομα Βασιλική είναι θηλυκό όνομα και σχετίζεται ετυμολογικά με το Βασιλιάς (Βασιλεύς).

## Τέχνη
*Βασιλική (αρχιτεκτονική). Αρχιτεκτονικός ρυθμός δημοσίων κτιρίων και ναών 
*Τρουλαία Βασιλική. Μεταγενέστερος αρχιτεκτονικός ρυθμός δημοσίων κτιρίων και ναών με τον συνδυασμό βασιλικής μορφής με τρούλο.
*Βασιλική δέλτος. Μορφή απεικόνισης που συναντάται σε ταφικά μνημεία στην Αίγυπτο.

## Οικισμοί

* Βασιλική Αχαΐας
* Βασιλική Ηρακλείου
* Βασιλική Ιωαννίνων
* Βασιλική Λακωνίας
* Βασιλική Λασιθίου
* Βασιλική Λευκάδας
* Βασιλική Τρικάλων
* Βασιλική Φθιώτιδας
* Άνω Βασιλική Αιτωλοακαρνανίας
* Κάτω Βασιλική Αιτωλοακαρνανίας

Κατηγορία:Αποσαφηνίσεις ελληνικών τοπωνυμίων
Κατηγορία:Γυναικεία ελληνικά ονόματα
Λέστερ Σίτι

Η **Λέστερ Σίτι** (αγγλικά: *Leicester City*, ), επίσης γνωστή με το ψευδώνυμο «Foxes», είναι αγγλική επαγγελματική ποδοσφαιρική ομάδα με έδρα το, ευρισκόμενο στο Λέστερ, King Power Stadium. Αγωνίζεται στην Τσάμπιονσιπ, έχοντας υποβιβαστεί από την Πρέμιερ Λιγκ τη σεζόν 2024–25.

Ο σύλλογος ιδρύθηκε το 1884 ως «Λέστερ Φος» (Leicester Fosse), ενώ αγωνιζόταν σε έκταση κοντά στην *Fosse Road*. Μετακόμισε στην Φίλμπερτ Στριτ το 1891, προσχώρησε στη Φούτμπολ Λιγκ το 1894 και υιοθέτησε την ονομασία «Λέστερ Σίτι» το 1919. Μετακόμισε στο γειτονικό Ουόλκερς Στέιντιουμ το 2002, το οποίο μετονομάστηκε σε *King Power Stadium* έπειτα από αλλαγή στην ιδιοκτησία του συλλόγου το 2011.

Η κορυφαία κατάταξη στην ιστορία του συλλόγου ήταν η πρώτη θέση στην Πρέμιερ Λιγκ για την περίοδο 2015–16. Προηγουμένως, κορυφαία κατάταξή της ήταν η δεύτερη θέση στην κορυφαία τη τάξει κατηγορία του αγγλικού ποδοσφαίρου,για την περίοδο 1928–29. Ο σύλλογος έχει κατακτήσει συνολικά επτά τίτλους πρωταθλητή δεύτερης κατηγορίας (έξι τίτλους στην Σέκοντ Ντιβίζιον και έναν στην Τσάμπιονσιπ), καθώς και έναν τίτλο στην Λιγκ Ουάν.

Ο τίτλος πρωταθλητή του συλλόγου στην Πρέμιερ Λιγκ για την περίοδο 2015–16 ήταν ο πρώτος εθνικού επιπέδου τίτλος στην ιστορία του συλλόγου.

Ο σύλλογος έχει περάσει μόλις μία σεζόν μακριά από τις δύο κορυφαίες κατηγορίες του αγγλικού ποδοσφαίρου, η οποία ήταν κατά την περίοδο 2008–09, όταν και κατέκτησε τον τίτλο του πρωταθλητή της Φούτμπολ Λιγκ Ουάν.

Έχει, επίσης, κατακτήσει το Λιγκ Καπ τρεις φορές, το Κομιούνιτι Σίλντ δύο φορές (1971, 2021) και μία φορά το Κύπελλο Αγγλίας, ενώ έχει αναδειχτεί φιναλίστ του Κυπέλλου Αγγλίας συνολικά τέσσερις φορές, αριθμός που αποτελούσε ρεκόρ της διοργάνωσης για τον μεγαλύτερο αριθμό ηττών στον τελικό χωρίς κατάκτηση του τίτλου, πριν το κατακτήσει τελικά το 2021 στον 5ο τελικό.

## Τίτλοι

### Εγχώριες Διοργανώσεις

* 1 **[[Πρέμιερ Λιγκ|Πρωτάθλημα Αγγλίας]]**: 2016
* 1 **[[Τσάμπιονσιπ]]**: 2024
* 1 **[[Κύπελλο Αγγλίας (ποδόσφαιρο ανδρών)|Κύπελλο Αγγλίας]]**: 2021
* 3 **[[Λιγκ Καπ Αγγλίας|Λιγκ Καπ]]**: 1964, 1997, 2000
* 2 **[[Κομιούνιτι Σιλντ]]**: 1971, 2021
* **Φιναλίστ Κυπέλλου Αγγλίας (4):** 1949, 1961, 1963, 1969
* **Φιναλίστ Τσάριτι Σίλντ (1):** 2016

## Ιστορικό ευρωπαϊκών αναμετρήσεων

Σημειώσεις
* **Τα γκολ της Λέστερ αναγράφονται πρώτα τόσο στα εντός έδρας όσο και στα εκτός έδρας**
* PR: Προκριματικός γύρος
* 1R: Α' γύρος
* GS: Φάση ομίλων
* R32: Γύρος των 32
* R16: Γύρος των 16
* QF: Προημιτελικός
* SF: Ημιτελικός

## Παραπομπές


## Εξωτερικοί σύνδεσμοι

* 
* 
* BBC Leicester – Εικόνες: 125 χρόνια ιστορίας της Λέστερ Σίτι


Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1884
Κατηγορία:Ιδρύσεις ποδοσφαιρικών ομάδων το 1884
Κατηγορία:Ποδοσφαιρικές ομάδες Αγγλίας
NTFS

To **NTFS** είναι το καθιερωμένο σύστημα αρχείων του λειτουργικού συστήματος Windows NT. Έχει ενσωματωθεί και στις νεότερες εκδόσεις αυτού του λειτουργικού συστήματος, δηλαδή στα Windows 2000, Windows XP, Windows Server 2003, Windows Server 2008 και Windows Vista. Αποτελεί  των λέξεων **New Technology File System**.

Το σύστημα αρχείων NTFS έχει εκτοπίσει το προηγούμενο FAT ως το προτιμώμενο σύστημα αρχείων για τα λειτουργικά συστήματα Windows της Microsoft. Ενσωματώνει αρκετές βελτιώσεις σε σχέση με το FAT και το HPFS, όπως η καλύτερη υποστήριξη μεταδεδομένων και η χρήση προχωρημένων δομών δεδομένων με σκοπό τη βελτίωση της απόδοσης, της αξιοπιστίας και της εκμετάλλευσης του διαθέσιμου χώρου στο δίσκο, καθώς και επιπρόσθετες προσθήκες που αφορούν την ασφάλεια του συστήματος.

Τα πλεονεκτήματα χρήσης του σε σχέση με το FAT και FAT32 προκύπτουν από τις δυνατότητες του και είναι:
*ασφάλεια πρόσβασης με δικαιώματα σε φακέλους ή μεμονωμένα αρχεία.
*ανάκαμψη μετά από αστοχία γιατί η καταγραφή των transactions ολοκληρώνεται πριν την εκτέλεσή τους
*μικρότερος κατακερματισμός αρχείων.
*δεν μπορούμε να ξεκινήσουμε το σύστημα με δισκέτες DOS (το οποίο είναι και μειονέκτημα).

## Υποσημειώσεις


Κατηγορία:Στοιχεία των Windows
Κατηγορία:Συστήματα αρχείων
Μεσιέ 58

Ο **Μεσιέ 58** ή **M58**, γνωστός και ως **NGC 4579**, είναι ραβδωτός σπειροειδής γαλαξίας, που απέχει περί τα 68 εκατομμύρια έτη φωτός από τη Γη, στον αστερισμό Παρθένο. Ο γαλαξίας ανακαλύφθηκε από τον Γάλλο αστρονόμο Σαρλ Μεσιέ το 1779. Ο M58 είναι ένας από τους φωτεινότερους (όπως φαίνονται από τη Γη) γαλαξίες στο Σμήνος της Παρθένου. Δύο υπερκαινοφανείς αστέρες, ο SN 1988A και ο SN 1989M, έχουν παρατηρηθεί στον Μεσιέ 58, τα έτη 1988 και 1989 αντιστοίχως, όπως υποδηλώνουν και τα ονόματά τους.

Στην ερασιτεχνική παρατήρηση, ο Μ58 παρατηρείται καλύτερα με μεσαία ως μεγάλα ερασιτεχνικά τηλεσκόπια.

## Δείτε επίσης
* M100 – ένας παρόμοιος γαλαξίας, επίσης μέλος του Σμήνους της Παρθένου
* NGC 4536 – άλλος παρόμοιος γαλαξίας στο ίδιο σμήνος γαλαξιών

## Παραπομπές


## Εξωτερικοί σύνδεσμοι
* 
* '''SEDS Messier''': M58
* '''WIKISKY.ORG''': εικόνα της SDSS
* Ιστοσελίδα του Διαστημικού Τηλεσκοπίου Spitzer για τον M58

Μεσιε 58
Κατηγορία:Σμήνος της Παρθένου
58
4579
Κατηγορία:Παρθένος (αστερισμός)
42168
07796
Μάσιλον

Το **Μάσιλον** (Massillon) είναι πόλη των ΗΠΑ στην πολιτεία Οχάιο (κομητεία Σταρκ). Είναι κτισμένη στις όχθες του ποταμού Τασκαράουας, σε υψόμετρο 289 μέτρα πάνω από την επιφάνεια της θάλασσας, και έχει πληθυσμό 31.325 κατοίκους (απογρ. 2000), περίπου σταθερό κατά την τελευταία τριακονταετία. Η έκταση του δήμου είναι 43,8 τ.χλμ.. Υπάρχει βιομηχανία προϊόντων χάλυβα και αλουμινίου, μηχανημάτων και κλιβάνων, ενώ στην ευρύτερη περιοχή υπάρχουν ανθρακωρυχεία. Σημερινός (2007) δήμαρχος είναι ο Francis H. Cicchinelli, Jr..

Η πόλη ιδρύθηκε το 1812 από 150 περίπου αγρότες, εργάτες και μηχανικούς. Το όνομά της οφείλεται στον Γάλλο επίσκοπο Ζαν Μπατίστ Μασιγιόν (1663-1742), αλλά βέβαια, όντας στις ΗΠΑ, το όνομα της πόλεως προφέρεται με αμερικανική προφορά. Είναι γνωστή για την αιματηρή κατάληξη της απεργίας και νυκτερινής διαδηλώσεως των εργατών χαλυβουργίας στις 11 Ιουλίου 1937, με τρεις νεκρούς και δεκάδες τραυματίες.

## Εξωτερικοί σύνδεσμοι
* 

Μασιλο
Αποκρύπτω γην

"**Αποκρύπτω γην**" ήταν παλαιά ναυτική έκφραση που αποτελούσε αναφορά των παρατηρητών ναυτών των λεγομένων οπτήρων προς τη Γέφυρα του πλοίου, στα εμπορικά, ή προς τον Αξιωματικό ναυτιλίας κατεύθυνσης, στα πολεμικά πλοία.

Η αναφορά αυτή δίνονταν τη στιγμή που έπαυε πλέον οριστικά να υφίσταται ορατή ξηρά στον ορίζοντα, λόγω του επιχειρούμενου πλου, εκ της καμπυλότητας της Γης, και όχι σε περιπτώσεις πρόσκαιρης κατάστασης π.χ. ομίχλη. Εκ του χρόνου της αναφοράς αυτής υπολογίζονταν η υφιστάμενη ορατότητα.

*Η αντίθετη αναφορά - έκφραση της παραπάνω ήταν "**αναφαίνω γην**".

## Πηγές
**Νεώτερον Εγκυκλοπαιδικόν Λεξικόν Ηλίου* τ.3ος, σ.266.

Κατηγορία:Ναυτική ορολογία
Κατηγορία:Εκφράσεις
Ευφράνωρ (στρατηγός)

Ο **Ευφράνωρ** (2ος αιώνας π.Χ.) υπήρξε στρατηγός του τελευταίου βασιλιά της Μακεδονίας, του Περσέα. Κατά την πολιορκία της πόλεως Μελιβοίας στην ανατολική Θεσσαλία από τους Ρωμαίους, και συγκεκριμένα από τον Μάρκο Πόπλιο, ο Ευφράνωρ ήλθε σε βοήθεια των πολιορκημένων και ελευθέρωσε την πόλη λύνοντας την πολιορκία. Η Μελίβοια καταλήφθηκε αργότερα από τον Ρωμαίο Οκτάβιο.

Ευφρανωρ
Ευφρανωρ
Ευφράνωρ ο σκεπτικός

Ο **Ευφράνωρ** ήταν Έλληνας φιλόσοφος, γεννημένος στη Σελεύκεια. Η ακμή του τοποθετείται κατά την ελληνιστική εποχή και συγκεκριμένα στις αρχές του 2ου αιώνα π.Χ. Ο Ευφράνωρ υπήρξε μαθητής του Τίμωνα του Φλιασίου. Υποστήριξε τις φιλοσοφικές απόψεις του Πύρρωνα, αποτελώντας μέλος των λεγόμενων *«πυρρώνειων»* ή *«σκεπτικών»* φιλοσόφων. Ο ίδιος ο Ευφράνωρ υπήρξε διδάσκαλος του Αλεξανδρινού φιλοσόφου Ευβούλου.
## Πηγές
*Διογένης Λαέρτιος, ix, 115-116

Κατηγορία:Αρχαίοι Έλληνες φιλόσοφοι
Κατηγορία:Σκεπτικοί φιλόσοφοι
Μακεδόνιος Μελόνι

Ο **Μακεδόνιος Μελόνι** (*Macedonio Melloni*, 11 Απριλίου 1798 – 11 Αυγούστου 1854) ήταν Ιταλός φυσικός.

## Βιογραφία
Ο Μελόνι γεννήθηκε στην Πάρμα και το 1824 διορίσθηκε καθηγητής στο εκεί πανεπιστήμιο, αλλά υποχρεώθηκε να καταφύγει στη Γαλλία εξαιτίας της συμμετοχής του στη επανάσταση του 1831. Το 1839 επέστρεψε στην Ιταλία, όπου έγινε καθηγητής στο Πανεπιστήμιο της Νάπολης και διευθυντής (ως το 1848) του σταθμού-παρατηρητηρίου του Βεζουβίου. Εφηύρε τη θερμοηλεκτρική στήλη και από το 1830 μελέτησε τις θερμικές υπέρυθρες ακτίνες, ως ακτινοβολία της θερμότητας. Το 1841 ο Μελόνι εισήγαγε τη χρήση ρυθμιστικού μαγνήτη στα γαλβανόμετρα για την εξουδετέρωση των γεωμαγνητικών επιδράσεων. Το 1842 απέδειξε ότι οι υπέρυθρες ακτίνες μπορούν να εμφανίζουν τα ίδια φαινόμενα όπως και το φως: ανάκλαση από κάτοπτρα, διάθλαση από φακούς, πόλωση και συμβολή. Συνεπώς ο όρος «υπέρυθρο φως» δεν είναι λανθασμένος για την υπέρυθρη ακτινοβολία, παρότι το ανθρώπινο μάτι δεν βλέπει αυτό το φως επειδή απλώς έχει μεγαλύτερο μήκος κύματος από το ορατό φως (τα μάτια κάποιων ζώων όμως το βλέπουν).

Το σημαντικότερο έργο του, το *La thermocrose au la coloration calorifique*, έμεινε ημιτελές εξαιτίας του πρόωρου θανάτου του από χολέρα, με μόνο τον πρώτο τόμο δημοσιευμένο (Νάπολη 1850).

## Παραπομπές


## Πηγές
* Chisholm, Hugh, ed. (1911): το λήμμα "Melloni, Macedonio" στην *Encyclopædia Britannica* (11th ed.). Cambridge University Press.

## Εξωτερικοί σύνδεσμοι
* 

Κατηγορία:Ιταλοί φυσικοί
Κατηγορία:Φυσικοί του 19ου αιώνα
Μαμμέα

Η ***Μαμμέα*** ***(επιστ. Mammea)*** είναι ένα γένος δικοτυλήδονων φυτών, που ανήκει στην οικογένεια των Κλουσιίδων (Clusiaceae). Το γένος περιλαμβάνει 50 είδη με κυριότερο το *Mammea americana*. Το φυτό αυτό είναι δέντρο με μακρόστενα ωοειδή φύλλα δερματώδη στην αφή. Τα άνθη του είναι λευκά, εύοσμα και εκφύονται μοναχικά ή σε δέσμες. Ο καρπός του είναι ράγα που μοιάζει εξωτερικά με βερύκοκκο.

Η μαμμέα καλλιεργείται σε μεγάλη έκταση στις τροπικές περιοχές για τον καρπό της, που τρώγεται, και τα αρωματικά άνθη της, από το απόσταγμα των οποίων παρασκευάζεται το λικέρ *eau de crêole*. Το ξύλο της χρησιμοποιείται στην επιπλοποιία, ενώ από τον φλοιό της εξάγεται ρητίνη με φαρμακευτικές ιδιότητες.

Από τα είδη της, ένα συναντάμε στην Τροπική Αμερική και τις Δυτικές Ινδίες (*Mammea americana*), ένα στην Τροπική Αφρική, 20 στη Μαδαγασκάρη και 27 στην περιοχή της Ινδοκίνας.

* Συνώνυμα του γένους είναι τα ονόματα **ωχρόκαρπος** και **παραμαμμέα**.

## Μερικά από τα είδη της
* *Mammea africana (Μαμμέα η αφρικανική)*
* *Mammea asiatica (Μαμμέα η ασιατική)*
* *Mammea cerera*
* *Mammea coumarins* (Μαμμέα η κουμάρινς;;) 
* *Mammea emarginata (Μαμμέα η κρασπεδοειδής)*
* *Mammea grandifolia (Μαμμέα η μεγαλόφυλλος)*
* *Mammea immansueta (Μαμμέα η ανεξημέρωτη)*
* *Mammea longifolia (Μαμμέα η μακρόφυλλος)*
* *Mammea malayana (Μαμμέα η Μαλαιϊανή)* 
* *Mammea novoguineensis (Μαμμέα η Νέογουινεϊκή)* 
* *Mammea odorata (Μαμμέα η εύοσμος)*
* *Mammea papuana (Μαμμέα η Παπουανή)*
* *Mammea papyracea (Μαμμέα η παπυροειδής)*
* *Mammea siamensis (Μαμμέα η Σιαμική)*
* *Mammea suriga* (Μαμμέα η σουρίγκα;;)
* *Mammea timorensis (Μαμμέα η Τιμορική)*  
* *Mammea touriga* (Μαμμέα η τουρίγκα;;)
* *Mammea usambarensis (Μαμμέα η Ουσαμπαρική)*
* *Mammea veimauriensis (Μαμμέα η Βεϊμαουρική)*

## Εξωτερικοί σύνδεσμοι

Κατηγορία:Δέντρα
Κατηγορία:Κλουσιοειδή
Κατηγορία:Χλωρίδα της Αφρικής
Κατηγορία:Χλωρίδα της Ασίας
Κατηγορία:Χλωρίδα της Βόρειας Αμερικής
Αντρέα Μαντένια

thumb|right|250px|Λεπτομέρεια από την "Camera degli Sposi" του δουκικού ανακτόρου της Μάντοβας
Ο **Αντρέα Μαντένια** (ιταλ.: *Andrea Mantegna*, 1431 – 13 Σεπτεμβρίου 1506) ήταν Ιταλός χαράκτης, ζωγράφος και σχεδιαστής.

## Βιογραφία
Ο Μαντένια μαθήτευσε κοντά στον Σκουαρτσόνε στην Πάδοβα, από τον οποίο μυήθηκε στη ρωμαϊκή αρχαιολογία και ιστορία. Η παραμονή του Ντονατέλλο στην Πάδοβα μεταξύ του 1446 και του 1453 ήταν αποφασιστικής σημασίας για τον Μαντένια, ο οποίος δέχθηκε την επίδρασή του και την αφομοίωσε δημιουργικά.
	 
Στις περίφημες τοιχογραφίες του που εξιστορούσαν τη ζωή του Αγίου Ιακώβου, στον ναό Ερεμιτάνι της Πάδοβας, οι οποίες καταστράφηκαν στον Β΄ Παγκόσμιο Πόλεμο (το 1944), ο Μαντένια ανέπτυξε σκληρό και σταθερό ύφος με απαράμιλλη δύναμη. Το 1457 ζωγράφισε μεγάλο θωράκιο για τον ναό του Αγίου Ζήνωνα στη Βερόνα («Η Παρθένος στον θρόνο»). Αργότερα δημιούργησε μία σειρά από θαυμάσιες τοιχογραφίες στο δουκικό ανάκτορο της Μάντοβας.
## Χαρακτηριστικά του έργου του
Τα χρώματα του Μαντένια είναι ψυχρά και προς το τέλος της σταδιοδρομίας του προτιμούσε τη μονοχρωμία, όπως στον «Θρίαμβο του Καίσαρα». Το αυστηρό ζωγραφικό του ύφος διαδόθηκε σε ολόκληρη την Ιταλία, κυρίως με τη χαρακτική, και είχε πανεθνική απήχηση.

## Επιλογή έργων


File:Andrea_Mantegna_047.jpg|*Η Κοίμηση της Θεοτόκου*, 1461, Μαδρίτη, Μουσείο του Πράδο
File:MantegnaPresentazione.jpg|*Υπαπαντή*, 1460, Βερολίνο, Πινακοθήκη
File:Pala_di_San_Zeno_by_Andrea_Mantegna_-_San_Zeno_-_Verona_2016_(3).jpg|*Εικόνα βωμού του Αγίου Ζήνωνα*, 1457-60, Βερόνα, San Zeno
File:Andrea_Mantegna_089.jpg|*Άγιος Σεβαστιανός*, 1456-59, Βιέννη, Μουσείο Ιστορίας της Τέχνης
File:Andrea_Mantegna_001.jpg|*Τρίπτυχο του Ουφίτσι : Η Προσκύνηση των Μάγων*, 1461, Φλωρεντία, Ουφίτσι
File:Andrea_Mantegna_-_Beweinung_Christi.jpg|*Ο Χριστός νεκρός*, 1480, Μιλάνο, Πινακοθήκη Μπρέρα
File:Andrea_Mantegna_109.jpg|*Η Παρθένος των χερουβείμ*, 1485, Μιλάνο, Πινακοθήκη Μπρέρα
File:Madonna della Vittoria by Mantegna.jpg|*Madonna della Vittoria*, 1496, Παρίσι, Μουσείο του Λούβρου
File:La_Parnasse,_by_Andrea_Mantegna,_from_C2RMF_retouched.jpg|*Ο Παρνασσός*, 1497, Παρίσι, Μουσείο του Λούβρου
File:Andrea Mantegna 036.jpg|*Η Αγωνία στον Κήπο της Γεθσημανής*, 1458-1460, Λονδίνο, Εθνική Πινακοθήκη
File:Andrea_Mantegna_054.jpg|*Η αυλή του Λουδοβίκου Γ΄ Γκοντζάγκα*, νωπογραφία, 1465 – 1474, Δουκικό ανάκτορο της Μάντοβα, Δωμάτιο των Συζύγων
File:Andrea_Mantegna_064.jpg|η οροφή, νωπογραφία, 1465-74, Δουκικό ανάκτορο της Μάντοβα, Δωμάτιο των Συζύγων


## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφία
* Giorgio Vasari, *Le vite de' più eccellenti pittori, scultori, e architettori*, 1550 (Τζόρτζιο Βαζάρι, *Οι βίοι των εξοχοτέρων ζωγράφων, γλυπτών και αρχιτεκτόνων* -αποσπασματική ελληνική μετάφραση από τον Στέλιο Λυδάκη, "Κανάκης", 1995) 

## Εξωτερικοί σύνδεσμοι

* Έκθεση Μαντένια στο Λούβρο (εφημερίδα Η Καθημερινή)

Κατηγορία:Ιταλοί ζωγράφοι του 15ου αιώνα
Κατηγορία:Ιταλοί χαράκτες
Κατηγορία:Ζωγράφοι της Αναγέννησης
Κατηγορία:Χαράκτες της Αναγέννησης
Μαχάτας

Ο **Μαχάτας** ήταν αρχαίος Έλληνας γλύπτης, και συγκεκριμένα ανδριαντοποιός, που άκμασε στα τέλη των ελληνιστικών ή στην αρχή των ρωμαϊκών χρόνων. Είναι γνωστός μόνο από δύο επιγραφές, στις οποίες φέρεται ως δημιουργός αγάλματος του Ηρακλή και ενός αφιερώματος στον Ασκληπιό. Τα έργα αυτά του Μαχάτα, που ήταν αφιερώματα κάποιου «Λαφάνη, γιου του Λασθένη», βρίσκονταν στο ιερό του θεού Απόλλωνα στο Ανακτόριο, τη σημερινή Βόνιτσα της Ακαρνανίας.

* Με το όνομα Μαχάτας αναφέρονται και άλλα, λιγότερο σημαντικά, πρόσωπα της αρχαιότητας, όπως ο γιος του Μακεδόνα άρχοντα Δέρδα και πατέρας του Φιλίππου και του Αρπάλου (4ος αιώνας π.Χ.), ένας Αιτωλός πρέσβυς στα τέλη του 3ου αιώνα π.Χ., ο Μαχάτας της Εορδαίας (αρχές του 5ου αιώνα π.Χ., αρχαιότερη αναφορά του ονόματος) και ο Μαχάτας από τον Ευρωπό, Μακεδόνας *πρόξενος* στους Δελφούς.

Μαχατας
Ζιποίτιο

Το **Ζιποίτιο** (***Ζιποίτιον***) ήταν αρχαία πόλη της Βιθυνίας, στη Μικρά Ασία. Ιδρύθηκε το 280 π.Χ. κοντά στο βουνό Λιπερό, πέρα από τον Σαγγάριο ποταμό, από τον βασιλιά της χώρας, Ζιποίτη ή Ζιβοίτη (βασίλευσε περ. 326–278 π.Χ.), μετά τη νίκη του επί του Αντιόχου Α΄ Σωτήρος της Συρίας. Η πόλη αυτή αναφέρεται μόνο από τον Μέμνονα και από τον Στέφανο Βυζάντιο.

Κατηγορία:Αρχαίες πόλεις της Βιθυνίας
Πολ Λανζεβέν

Ο **Πολ Λανζεβέν** (*Paul Langevin*, 23 Ιανουαρίου 1872 – 19 Δεκεμβρίου 1946) ήταν σημαντικός Γάλλος φυσικός, γνωστός για τη **«Δυναμική Λανζεβέν»** και την **«Εξίσωση Λανζεβέν»**.

## Βιογραφικά δεδομένα
[thumb|285px|Οι [Αϊνστάιν, Έρενφεστ, Λανζεβέν (καθιστός), Χάικε Κάμερλινγκ Όννες και Pierre Weiss στο σπίτι του δεύτερου στο Λέιντεν]]
Ο Λανζεβέν γεννήθηκε στο Παρίσι. Σπούδασε στην *École Supérieure de Physique et de Chimie Industrielles* και στην *École Normale Supérieure*. Μετά πήγε στο Πανεπιστήμιο του Κέμπριτζ και σπούδασε στο εκεί Εργαστήριο Κάβεντις υπό τον Τζόζεφ Τζον Τόμσον. Επέστρεψε στη Σορβόνη και πήρε το διδακτορικό του με επιβλέποντα τον Πιέρ Κιουρί το 1902. Το 1904 έγινε καθηγητής της Φυσικής στο *Collège de France*. Το 1926 ο Λανζεβέν έγινε διευθυντής στην *École de Physique et Chimie*, ενώ το 1934 εκλέχθηκε μέλος της Ακαδημίας Επιστημών.

Ο Λανζεβέν διακρίθηκε για τις έρευνές του στον παραμαγνητισμό και τον διαμαγνητισμό, και για τη σύγχρονη ερμηνεία τους. Περίφημη είναι η παραγωγή από αυτόν υπερήχων με χρήση του Πιεζοηλεκτρικού φαινομένου. Κατά τον Β΄ Παγκόσμιο Πόλεμο εργάσθηκε στη χρήση των υπερήχων για την ανίχνευση υποβρυχίων, αλλά ο πόλεμος τελείωσε πριν λειτουργήσει η σχετική διάταξη.

Το 1910 διαδόθηκε ότι είχε μια ερωτική σχέση με τη Μαρία Κιουρί, χήρα πλέον και πέντε χρόνια μεγαλύτερή του. Ο ίδιος ο Λανζεβέν ήταν τότε παντρεμένος, αλλά σε διάσταση, και πατέρας 4 παιδιών — σήμερα, τα εγγόνια τους είναι παντρεμένα μεταξύ τους: η Ελέν Λανζεβέν-Ζολιό (Hélène Langevin-Joliot) και ο Μισέλ Λανζεβέν.

Ο Λανζεβέν απομακρύνθηκε από τη θέση του από τη ναζιστική Κυβέρνηση του Βισύ εξαιτίας της αντιθέσεώς του στη ναζιστική ιδεολογία. Πέθανε στο Παρίσι δύο χρόνια μετά την απελευθέρωση της Γαλλίας.

## Δείτε επίσης
* Συντεταγμένες Μπορν, για τους «παρατηρητές Λανζεβέν» που επιβαίνουν σε στερεό περιστρεφόμενο δίσκο σε ένα διαβόητο νοητικό πείραμα στη Σχετικιστική Φυσική.
* Θερμοστάτης Λανζεβέν

## Παραπομπές


## Πηγές
* Isaac Asimov: *Asimov's Biographical Encyclopedia of Science and Technology*,  Doubleday & Co., Inc., 1972, .
* Françoise Giroud: *Marie Curie: A life*, Holmes & Meier, 1986

## Βιβλιογραφία
* Julien Bok & Catherine Kounelis (2007). «Paul Langevin (1872–1946) – From Montmartre to the Panthéon: The Paris journey of an exceptional physicist» (PDF), *Europhysics News*, τόμος 38 (2007), νο. 1

## Εξωτερικοί σύνδεσμοι

* Βιογραφία από τον Michel Barran.

Κατηγορία:Γάλλοι φυσικοί
Αττικόν άλας

Η έκφραση **Αττικόν άλας** είναι αρχαία ελληνική που συνηθίζονταν να λέγεται συνήθως στην Αθήνα και κατ΄ επέκταση στην Αττική.

Η έκφραση αυτή λεγόταν, σε αντιστοιχία με το αλάτι που νοστιμίζει το φαΐ, για κάθε γραφόμενο ή λεγόμενο με "αττικό πνεύμα". Είναι αρκετά γνωστό πως μπορεί να διαφέρουν ομιλίες δύο ανθρώπων για το ίδιο θέμα, έτσι ώστε ο μεν ένας να το παρουσιάζει ανιαρό ενώ ο άλλος ευτράπελο και εύκολα αποδεκτό και ευχάριστο, ή όπως το ίδιο συμβαίνει με δύο μαγείρους που παρασκευάζουν το ίδιο φαγητό. 
Πολλοί φιλόλογοι προσπάθησαν ν΄ αποδώσουν την έκφραση "αττικόν άλας" με τη σύγχρονη διεθνή λέξη χιούμορ πλην όμως η διαφορά των δύο αυτών εννοιών είναι μεγάλη. Το μεν χιούμορ είναι αστείο ή και ειρωνεία. Αντίθετα το "αττικό άλας" παραμένει έκφραση που δεν μπορεί ν΄ αποδοθεί παρά μόνο σε περίπτωση εξειδικευμένου λόγου που συνδυάζει ευστροφία πνεύματος, ευφράδεια, έμφυτη ευγένεια και που απευθύνεται σε καλλιεργημένους πνευματικά ανθρώπους που μπορούν να το κατανοήσουν. 
Το **αττικόν άλας** ασφαλώς και δεν αποτελεί σύμπτωση, ότι προέρχεται από την Αττική την πατρίδα του ανθρώπινου πνεύματος.

Κατηγορία:Αρχαίος αθηναϊκός πολιτισμός
Κατηγορία:Ελληνική γλώσσα
Κατηγορία:Εκφράσεις
Ακαδημία Επιστημών (Γαλλία)

[thumb|255px|Ο βασιλιάς [Λουδοβίκος ΙΔ΄ της Γαλλίας|Λουδοβίκος ΙΔ΄ επισκεπτόμενος την Ακαδημία το 1671.]]
Η **Ακαδημία Επιστημών** (γαλλικά: *Académie des sciences*) είναι ένα επιστημονικό ίδρυμα που ιδρύθηκε στις 22 Δεκεμβρίου 1666 από τον βασιλιά Λουδοβίκο ΙΔ΄ της Γαλλίας μετά από πρόταση του Ζαν-Μπατίστ Κολμπέρ για την ενθάρρυνση και την προστασία της γαλλικής επιστημονικής έρευνας.  

Στάθηκε στην πρωτοπορία των επιστημονικών εξελίξεων στην Ευρώπη κατά τον 17ο και τον 18ο αιώνα, ως μία από τις αρχαιότερες ακαδημίες επιστημών στον κόσμο. Στις 20 Ιανουαρίου 1699 έλαβε το καταστατικό της ως «Βασιλική Ακαδημία Επιστημών», που θα περιελάμβανε 25 μέλη από τα οποία 15 ενεργά (3 γεωμέτρες, 3 αστρονόμους, 3 μηχανικούς, 3 ανατόμους - ιατρούς και 3 χημικούς) και 10 επίτιμα. Η πρώτη της έδρα ήταν το Μουσείο του Λούβρου. Η Ακαδημία αυτή διαλύθηκε τον Απρίλιο του 1793 και ανασυστάθηκε το 1795.

Σήμερα η Ακαδημία Επιστημών είναι μόνο μία από τις 5 «ακαδημίες» που απαρτίζουν το Ινστιτούτο της Γαλλίας («Πανακαδήμειο»). Τα μέλη της εκλέγονται και είναι ισόβια. Υπάρχουν 150 πλήρη μέλη, 300 αντεπιστέλλοντα και 120 από το εξωτερικό. Υποδιαρούνται σε δύο ομάδες: των Φυσικών Επιστημών και των Μαθηματικών. Η πρώτη ομάδα περιλαμβάνει και την Ιατρική.

* Σημειώνεται ότι παρόμοιες Ακαδημίες Επιστημών είχαν συσταθεί και σε άλλες πόλεις της Γαλλίας όπως στο Μονπελιέ, τη Τουλούζη, τη Λυών, το Μπορντώ και αλλού.

## Πηγές
* Crosland, Maurice P. (1992): *Science Under Control: The French Academy of Sciences, 1795–1914*, Cambridge University Press, ISBN 0-521-52475-X
* Stroup, Alice (1987): *Royal Funding of the Parisian Académie Royale Des Sciences During the 1690s*, DIANE Publishing, ISBN 0-87169-774-2
* Sturdy, David J. (1995): *Science and Social Status: The Members of the Academie Des Sciences 1666–1750*, Boydell & Brewer, ISBN 0-85115-395-X

## Εξωτερικοί σύνδεσμοι
* Ο επίσημος ιστότοπος
* Πλήρης κατάλογος των σημερινών μελών
## Παραπομπές
 

Γαλλικη
Ακαδημια Επιστημων
Ακαδημια Επιστημων
NGC 1232

Ο **[[Νέος Γενικός Κατάλογος|NGC]] 1232** είναι ένας σπειροειδής γαλαξίας ο οποίος βρίσκεται στον αστερισμό Ηριδανό και απέχει από τη Γη περί τα 70 εκατομμύρια έτη φωτός. Είναι ορατός από την Ελλάδα τις νύχτες του χειμώνα στο νότιο ημισφαίριο του ουρανού.

Ο γαλαξίας αυτός έχει μεγάλες ποσότητες σκοτεινής σκόνης. Οι σπειροειδείς του βραχίονες είναι εύκολα ορατοί, με πολλά ανοικτά αστρικά σμήνη λαμπρών κυανών αστέρων να τους στολίζουν. Το διαστρικό του αέριο έχει επίσης τόση μάζα ώστε να επηρεάζει σημαντικά τη δυναμική του εσωτερικού τμήματος του γαλαξία.

Ο NGC 1232 και ο δορυφόρος γαλαξίας του, ο NGC 1232A, ανήκουν στο Σμήνος γαλαξιών του Ηριδανού, όπως και ο γαλαξίας NGC 1300.

## Ο NGC 1232A
Ο **[[NGC 1232A]]** είναι ένας μεγάλος δορυφόρος γαλαξίας του NGC 1232. Του αποδίδεται η ασυνήθιστη κάμψη των σπειροειδών βραχιόνων του NGC 1232.

## Παραπομπές


## Αναφορές

## Εξωτερικοί σύνδεσμοι

* Δεδομένα ακριβείας από τη '''SIMBAD'''
* Δεδομένα ακριβείας από τη '''SIMBAD''' για τον δορυφόρο γαλαξία
* Εικόνα του γαλαξία και της γύρω περιοχής του ουρανού από μικρό τηλεσκόπιο στη Χιλή

Κατηγορία:Σπειροειδείς γαλαξίες
1232
Κατηγορία:Ηριδανός (αστερισμός)
Κατηγορία:Γαλαξίες Arp
11819